## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 110. schôdza

 Číslo: CRD-1706/2019

722

**U z n e s e n i e**

**Ústavnoprávneho výboru Národnej rady Slovenskej republiky**

**z 8.  októbra 2019**

k vládnemu návrhu zákona o základných požiadavkách na bezpečnosť detského ihriska a  o  zmene a doplnení niektorých zákonov (tlač 1599)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona o základných požiadavkách na bezpečnosť detského ihriska a o zmene a doplnení niektorých zákonov (tlač 1599);

 **B. o d p o r ú č a**

Národnej rade Slovenskej republiky

 vládny návrh zákona o základných požiadavkách na bezpečnosť detského ihriska a o zmene a doplnení niektorých zákonov (tlač 1599) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedníčke gestorského Výboru Národnej rady Slovenskej republiky pre hospodárske záležitosti.

 Róbert Madej

 predseda výboru

overovatelia výboru:

Ondrej Dostál

Irén Sárkӧzy

## P r í l o h a

**k uzneseniu Ústavnoprávneho**

**výboru Národnej rady SR č. 722**

**z 8. októbra 2019**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pozmeňujúce a doplňujúce návrhy**

**k vládnemu návrhu zákona** **o základných požiadavkách na bezpečnosť detského ihriska a o zmene a doplnení niektorých zákonov (tlač 1599)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. K čl. I**

V čl. I, § 10 ods. 6 písm. c) sa vypúšťajú slová „stratou alebo“.

Pozmeňujúci legislatívno-technický návrh, ktorý pojmovo zosúlaďuje znenie ustanovenia v nadväznosti na § 231 písm. a) zákona č. 161/2015 Z. z. Civilný mimosporový poriadok.

**2. K čl. I**

V čl. I, § 12 ods. 2 písm. d) sa slová „identifikačné údaje“ nahrádzajú slovom „označenie“.

Legislatívno-technický návrh, ktorý zosúlaďuje uvedené ustanovenie s čl. I, § 5 návrhu zákona.

**3. K čl. I**

V čl. I, § 16 ods. 3 sa za slovo „ktorej“ vkladá slovo „mu“.

Pozmeňujúci návrh gramatickej povahy.

**4. K čl. III**

V čl. III sa slová „písmenom l)“ nahrádzajú slovami „písmenom m)“ a súčasne sa vykoná preznačenie písmena „l“ na „m“. Poznámka pod čiarou k odkazu 9f sa nahrádza poznámkou pod čiarou k odkazu 9g) a súčasne sa vykoná preznačenie odkazu 9f na 9g.

Legislatívno – technická úprava v nadväznosti na zákon o zálohovaní jednorazových obalov na nápoje a o zmene a doplnení niektorých zákonov (tlač 1521), ktorý v čl. II novelizuje zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov, schválený Národnou radou Slovenskej republiky dňa 11. 9. 2019.